สวัสดีค่ะ หนูเป็นประจำเดือนมาจะ 3 อาทิตย์แล้วยังไม่หายเลยจ้า แถมมีก้อนเนื้อออกมา มันเหมือนจะหายๆ ก็ยังเป็นอยู่อีก มีอาการปวดท้อง+ ปวดหลังด้วยค่ะ อยากทราบว่าที่ไม่หายเพราะหนูกินเหล้า + กินของเย็นตอนเป็นประจำเดือนหรอค่ะ หนูต้องทำไงค่ะ มันผิดปกติจากทุกๆเดือน
สวัสดีค่ะ การมีเลือดออกทางช่องคลอดติดต่อกันเกิน 7 วันดังกล่าวมานั้นถือว่าผิดปกติ และอาจมีสาเหตุมาจาก-เนื้องอกมดลูก-ฮอร์โมนที่สร้างจากรังไข่ไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่ที่สร้างฮอร์โมน-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดมีความเป็นไปได้หลายอย่าง เรื่องจากการดื่มเหล้ามาก อาจจะเกี่ยวได้น้อย แต่เหล้าไม่ดีต่อสุขภาพ แนะนำให้งดหรือลดไปด้วยควรไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์